《呈梅林颜宗之》
宋代·丘葵

阳峰一别十余载，今日南关始见君。
龟范马图俱寂寂，兽蹄鸟迹正纷纷。
官名已逸归郯子，竹纪终须入汲坟。
造物无情余辈老，后生谁可托斯文。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。